John Edward Jones (Nevada)

Roedd John Edward Jones (5 Rhagfyr 1840 – 10 Ebrill 1896) yn wleidydd o'r Unol Daleithiau. Ef oedd wythfed Llywodraethwr Talaith Nevada."John E. Jones." The National Cyclopedia of American Biography, cyf. XI, New York, New York: James T. White & Company, 1902. Tud 201 Roedd yn aelod o'r Blaid Arian (cyn blaid yn yr UD oedd yn cefnogi mwy o ryddid i fathu arian) .

 Bywgraffiad 
Ganed Jones yn Llanfihangel yng Ngwynfa, Sir Drefaldwyn, yn fab i Edward Jones a Mary ei wraig.Nevada Governors' Biographical Information adalwyd 10 Tachwedd 2018 Fodd bynnag symudodd ei deulu i Iowa ym 1856. Derbyniodd ei addysg elfennol yn ysgolion cyffredin ei Gymru frodorol. Graddiodd o Brifysgol Talaith Iowa ym 1865.Nevada Governor's Assocciation Governor John Edward Jones adalwyd 11 Tachwedd 2018 Priododd Elizabeth Weyburn ar 25 Tachwedd, 1880, bu iddynt ddau o blant, Edith ac Arvin.Navada Women ELIZABETH (WEYBURN) JONES-SIFFORD (1861 – 1925)  adalwyd 10 Tachwedd 2018

 Gyrfa 
Fel dyn ifanc, bu Jones yn gweithio fel glowyr, ffermwr ac athro. Ym 1867, bu'n gweithio ar adeiladu'r Rheilffordd Union Pacific. Wrth ymgartrefu yn Eureka, Nevada ym 1869, bu'n chware ran wrth drefnu milisia Nevada ym 1876 gan gael ei ddyrchafu'n uwchgapten.The Encyclopedia of Nevada adalwyd 10 Tachwedd 2018

Bu Jones yn gweithio ym meysydd mwyngloddio ac amaethyddiaeth hyd 1883, pan gafodd ei benodi'n Ddirprwy Gasglwr Refeniw Mewnol Nevada. O 1886 i 1894, roedd yn Syrfëwr Cyffredinol Nevada, gan wasanaethu am ddau dymor.

Ymddiswyddodd Jones o swydd y Syrfëwr Cyffredinol, ym 1894 er mwyn sefyll fel ymgeisydd yn yr etholiad ar gyfer penodi Llywodraethwr Nevada ar docyn y Blaid Arian (The Silver Party). Enillodd yr etholiad gan gychwyn ar ei waith fel Llywodraethwr ym mis Ionawr 1895. Yn ystod ei ddaliadaeth, cefnogodd rhaglenni dyfrhau a sefydlodd llyfrgell gyhoeddus gyntaf y wladwriaeth yn Reno, Nevada. Yn ystod ei gyfnod fel llywodraethwr bu'n fyw yn Carson City, Nevada.Las Vegas Review-Journal Home of Nevada’s eighth governor up for sale adalwyd 10 Tachwedd 2018 Wedi derbyn diagnosis meddygol o ganser yn nhymor yr Hydref 1895, cymerodd gyfnod o absenoldeb, gan roi cyfrifoldebau'i swydd i'r Is lywodraethwr Reinhold Sadler. Teithiodd i San Francisco, California i geisio gwellhad.

 Marwolaeth 
Bu farw Jones, wedi colli ei frwydr gyda chanser, ar 10 Ebrill 1896, yn San Francisco yn 55 mlwydd oed. Claddwyd ei weddillion ym Mynwent Lone Mountain, Carson City, Nevada.Find a grave John Edward Jones adalwyd 10 Tachwedd 2018

 Cyfeiriadau 

Categori:Genedigaethau 1840
Categori:Marwolaethau 1896
Categori:Pobl o'r Unol Daleithiau o dras Gymreig
Categori:Gwleidyddion y 19eg ganrif o'r Unol Daleithiau
Categori:Ymfudwyr o Gymru i'r Unol Daleithiau